[{"text_idx": "#000002", "text": "Bydd y timau'n gallu cyrraedd 95% o'r boblogaeth drwy'r awyr, a 46% ar hyd y ffyrdd o fewn 30 munud."}, {"text_idx": "#000003", "text": "Mae'r meddygon awyr wedi bod yn weithredol ers diwedd mis Ebrill ac eisoes wedi cwblhau mwy na 100 o alwadau ar hofrenyddion Ambiwlans Awyr Cymru."}, {"text_idx": "#000004", "text": "Yn ogystal ag anfon meddygon ar hofrenyddion yr Ambiwlans Awyr, mae EMRTS Cymru hefyd wedi cyflwyno technoleg newydd gan y lluoedd arfog a datblygiadau newydd ym maes gwasanaeth hofrenyddion meddygol brys."}, {"text_idx": "#000005", "text": "Mae'r gwasanaethau yn cynnwys offer newydd sydd fel arfer ond ar gael mewn ysbytai, cerbydau ymateb brys 4x4 newydd, a mwy o driniaethau ar gyfer pobl a\u0302 salwch ac anafiadau difrifol ledled Cymru."}, {"text_idx": "#000007", "text": "Bydd Llywodraeth Cymru yn darparu \u00a32.868m i gefnogi'r ti\u0302m, ond mae Ambiwlans Awyr Cymru yn parhau i ddibynnu ar roddion elusennol i godi \u00a36m bob blwyddyn i gadw'r hofrenyddion yn yr awyr."}, {"text_idx": "#000008", "text": "Disgrifiad o\u2019r llun, Mae Llywodraeth Cymru wedi clustnodi \u00a31.89 miliwn i sefydlu'r gwasanaeth a \u00a32.86 miliwn ychwanegol i gynnal y prosiect"}, {"text_idx": "#000011", "text": "\"Mae hyn yn golygu bod cleifion mewn rhannau diarffordd a gwledig o Gymru yn gallu manteisio ar sgiliau ymgynghorydd neu feddygon gofal dwys a all achub bywyd a rhoi gofal critigol arbenigol.\""}, {"text_idx": "#000013", "text": "Un o'r bobl gyntaf i elwa ar ofal y meddygon awyr oedd Simon James, 37 oed, gafodd drawiad ar y galon ar y cae wrth chwarae i Glwb Rygbi Brynaman ar 5 Ebrill."}, {"text_idx": "#000014", "text": "Ar o\u0302l cael triniaeth frys gan rai o'r dorf, aelodau o'i di\u0302m ac ymatebydd cyntaf, cafodd y tad i ddau driniaeth gan y ti\u0302m ambiwlans awyr. Cafodd ei ruthro i'r ysbyty, lle treuliodd fwy nag wythnos mewn cyflwr difrifol."}, {"text_idx": "#000016", "text": "\"Bydd y gwasanaeth meddygon awyr yn helpu i achub bywydau, heb unrhyw amheuaeth.\""}, {"text_idx": "#000018", "text": "Ychwanegodd: \"Rwy'n gyrru loris ac yn gweld damweiniau ar hyd yr M4. Mae'r gwasanaeth newydd yn golygu bydd dim rhaid aros i fynd a\u0302 phobl i'r ysbyty cyn bod meddyg yn gallu eu gweld nhw - mae'r meddyg yna yn y fan a'r lle."}, {"text_idx": "#000020", "text": "Dywedodd Angela Hughes, prif weithredwr Ambiwlans Awyr Cymru: \"Mae rhoi ymgynghorwyr ar ein hofrenyddion yn gam mawr arall tuag at ddarparu'r gwasanaeth ambiwlans awyr gorau yn y byd."}, {"text_idx": "#000021", "text": "\"Mae'n bwysig i bobl Cymru bod gwasanaeth gofal brys o'r radd flaenaf ar gael, yn enwedig o ystyried nifer y cymunedau gwledig sydd yma. Bydd y datblygiadau hyn yn achub bywydau llawer o bobl sydd angen cymorth brys."}, {"text_idx": "#000022", "text": "Meddygon yn ymuno a\u0302'r ambiwlans awyr29 Medi 2014"}, {"text_idx": "#000023", "text": "Meddygon yn ymuno a\u0302'r ambiwlans awyr"}, {"text_idx": "#000024", "text": "Prif StraeonDyn yn euog o lofruddio dynes 71 oed yn Y BermoPublished9 munud yn o\u0302lDiffygion ysbytai wedi 'hybu' lledaeniad CovidPublished8 awr yn o\u0302lArestio dyn wedi gwrthdrawiad difrifol yng NghaerdyddPublished50 munud yn o\u0302l"}, {"text_idx": "#000026", "text": "Diffygion ysbytai wedi 'hybu' lledaeniad Covid"}]